คุณคะ คือช่วงนี้หนูมีอาการคันอวัยวะเพศ แล้วหนูก็เกา วันนี้เกิดอาการคันอีกพอหนูเกามันรู้สึกบวมๆตรงบริเวณกลีบ มันบวมแบบไม่รู้สึกเจ็บพอจับรู้สึกเหมือนไม่มีอะไรอยู่ข้างในอะค่ะ บวมใกล้ๆ G Spot ซึ่งหนูอยากทราบว่าหนูเป็นโรคอะไรหรือแล้วมันเกิดจากอะไรคะ (ก่อนเริ่มคันมีเพศสัมพันธุ์มาก่อนค่ะ)
สวัสดีค่ะ อาการคันที่อวัยวะเพศ ตรงภายนอกช่องคลอด อาจจะเกิดจากการติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูดร่วมด้วยการติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ หรือเป็นการติดเชื้อราตรงบริเวณเยื่อบุอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้สาเหตุอื่นๆนอกจากการติดเชื้อเช่น การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมาก เป็นต้นในเบื้องต้น ไม่ควรสวนล้างช่องคลอด ให้ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้น ไม่เกาอย่างรุนแรงบริเวณที่เป็น และสังเกตอาการค่ะ หากคันช่องคลอดมากขึ้นเรื่อยๆ ตกขาวมีเลือดปน บวมและปวดช่องคลอดหรือปากช่องคลอดมาก ควรไปพบแพทย์